CELEX: 62012TN0006
Language: da
Date: 2012-01-05 00:00:00
Title: Sag T-6/12: Sag anlagt den 5. januar 2012 — Godrej Industries og V V F mod Rådet

18.2.2012   
            
            
               DA
            
            
               Den Europæiske Unions Tidende
            
            
               C 49/33
            
         Sag anlagt den 5. januar 2012 — Godrej Industries og V V F mod Rådet
   (Sag T-6/12)
   2012/C 49/59
   Processprog: engelsk
   
      Parter
   
   
      Sagsøgere: Godrej Industries Ltd (Mumbai, Indien) og V V F Ltd (Mumbai) (ved advokat B. Servais)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Rådets gennemførelsesforordning (EU) nr. 1138/2011 af 8. november 2011 om indførelse af en endelig antidumpingtold og endelig opkrævning af den midlertidige told på importen af visse fedtalkoholer og blandinger heraf med oprindelse i Indien, Indonesien og Malaysia (EUT L 293, s. 1) annulleres i det omfang, den vedrører sagsøgerne.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne fremført tre anbringender.
   
               1)
            
            
               Med det første anbringende gøres det gældende, at
               
                           —
                        
                        
                           ved ikke at foretage den justering for valutaomregning, som sagsøgerne krævede for salg foretaget i euro mellem januar og juni 2010, henset til, at der havde været en længerevarende opskrivning af den indiske rupee i forhold til euroen i en væsentlig del af undersøgelsesperioden, tilsidesatte Rådet artikel 2, stk. 10, (og især litra j)) i Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1), som fortolket ved artikel 2, stk. 4, og artikel 2, stk. 4, nr. 1), i aftalen om anvendelsen af artikel VI i den almindelige overenskomst om told og udenrigshandel 1994.
                        
                     
         
               2)
            
            
               Med det andet anbringende gøres det gældende, at
               
                           —
                        
                        
                           ved ikke at udelukke salget af den pågældende vare til EU-erhvervsgrenen med henblik på beregningen af skadesmargenen og med henblik på analysen af spørgsmålet om skade og årsagssammenhæng, tilsidesatte Rådet artikel 3 i Rådets forordning (EF) nr. 1225/2009 af 30. november 2009 og især dennes artikel 3, stk. 2, 6 og 7, såvel som dennes artikel 9, stk. 4.
                        
                     
         
               3)
            
            
               Med det tredje anbringende gøres det gældende, at
               
                           —
                        
                        
                           ved ikke at udelukke salg til EU-erhvervsgrenen med henblik på beregningen af dumpingmargenen, tilsidesatte Rådet artikel 1, stk. 1, og artikel 2, stk. 10, i Rådets forordning (EF) nr. 1225/2009 af 30. november 2009, som fortolket ved aftalen om anvendelsen af artikel VI i den almindelige overenskomst om told og udenrigshandel 1994, især dennes artikel 9, stk. 1, samt princippet om forholdsmæssighed og rimelighed.
                        
                     
         
      (1)  EUT L 343, s. 51.